Kópavogsdeild tekur þátt í upplýsingagjöf til innflytjenda Einu sinni í viku er svarað í upplýsingasíma fyrir innflytjendur í sjálfboðamiðstöð Kópavogsdeildar Rauða krossins . Upplýsingasími fyrir innflytjendur er rekinn af Fjölmenningarsetri Vestfjarða og var opnaður í samvinnu við Rauða kross Íslands . Starfsfólk símans veitir upplýsingar á ensku , pólsku , serbó-króatísku og tælensku og hefur aðsetur víðar en á Vestfjörðum . Kópavogsdeild Rauða krossins hefur þannig lagt Fjölmenningarsetri Vestfjarða lið með því að veita Kópavogsbúanum Dragönu aðstöðu í sjálfboðamiðstöðinni einu sinni í viku til að svara í símann . Dragana tekur einnig þátt í því að þýða innlendar fréttir á serbó-króatísku sem eru birtar í textavarpinu . Þar birtast auk þess fréttir á pólsku og Fjölmenningarsetrið hefur umsjón með fréttaflutningnum . Símanúmer í upplýsingasíma innflytjenda eru eftirfarandi :